somu9/iisc_mono_hindi_female huggingface dataset:
पटाखे पर दाब डालने पर भी विस्फोट हो सकता है| एलपीजी ज्वाला का प्रेक्षण करिए|
क्या आप ज्वाला का रंग बता सकते हैं ? एक मोमबत्ती की ज्वाला का रंग कैसा होता है ?
अपने प्रेक्षण रिकार्ड करिए और सारणी में लिखिए कि पदार्थ ज्वाला देता है या नहीं|
एक मोमबत्ती जलाइए | एक काँच की चार से पांच सेंटिमीटर पतली नली को संडासी द्वारा पकड़िए और उसका एक सिरा मोमबत्ती की|
अकम्पित ज्वाला के अदीप्त क्षेत्र में प्रवेश करा दीजिए | काँच की नली के दूसरे सिरे के निकट एक जलती हुई माचिस की तीली लाइए|
क्या वह कुच समय पश्यत ज्वाला उत्पन्न हेूति है? ए दियेसाये तो वह क्या हे जेू ज्वाल उत्पन्न कारते है| ध्यान दीजिए कि गर्म बत्ती के पास का मोम जल्द पिघल जाता है| दहन के समय जो पदार्थ वाष्पित होते हैं वे ज्वाला का निर्माण करते हैं|
उदाहरण के लिए, मिट्टी का तेल और पिघली हुई मोमबत्ती के साथ-साथ ऊपर उठते हैं और दहन के समय वाष्पित होकर ज्वाला का निर्माण करते हैं| इसके विपरीत लकड़ी का कोयला वाष्पित नहीं होता और कोइे ज्वाला नहीं देता|
व्रियाकलाप में, क्या काँच की नली से बाहर निकलने वाला मोम का वाष्प क्या ज्वाला उत्पन्न होने का कारण हो सकता है|
जब मोमबत्ती की ज्वाला स्थिर हो तो ज्वाला के दीप्त क्षेत्र में एक स्वच्छ काँच की प्लेट/स्लाइड प्रविष्ट करिए |
उसे संडासी से लगभग दस सेकेंड तक पकड़े रखिए| फिर उसे हटा लीजिए| आप क्या देखते हैं| काँच की प्लेट/स्लाइड पर एक गोल काला वलय बन गया है|
यह ज्वाला के दीप्त क्षेत्र में उपस्थित बिना जले कार्बन कणों के जमाव को दर्शाता है|
एक पतले लम्बे ताँबे के तार को लगभग तीस सेकेंड तक ज्वाला के अदीप्त क्षेत्र में पकड़ कर रखिए |
ध्यान दीजिए कि तार का भाग जो ज्वाला के कुछ ही बाहर है, रक्त तप्त हो जाता है|
क्या यह दर्शाता है कि ज्वाला के अदीप्त क्षेत्र का ताप बहुत अधिक है| वास्तव में ज्वाला का यह भाग सबसे अधिक गर्म होता है |
सोने और चाँदी को पिघलाने के लिए सुनार धातु की फुकनी से ज्वाला के सबसे बाहरी भाग को उस पर वे ज्वाला के सबसे बाहरी भाग का उपयोग क्यों करते हैं?
याद करिए कि घरेलू और औद्योगिक उपयोगों से संबंधित ऊष्मा ऊर्जा के प्रमुख स्रोत लकड़ी, काष्ठ-कोयला, पेट्रोल, मिट्टी का तेल, आदि हैं|
ये पदार्थ ईंधन कहलाते हैं| अच्छा ईंधन वह है जो सहज उपलब्ध हो जाता है|
यह सस्ता होता है और वायु में सामान्य दर से सुगमतापूर्वक जलता है| यह अधिक मात्रा में ऊष्मा उत्पन्न करता है| यह जलने के उपरांत कोई अवांछनीय पदार्थ नहीं छोड़ता|
सम्भवतः ऐसा कोई भी ईंधन नहीं है जिसे एक आदर्श ईंधन माना जा सके| हमें ऐसा ईंधन ढूँढ़ना चाहिए जो किसी विशिष्ट उपयोग की अधिकांश आवश्यकताएँ पूरी करता हो|
ईंधन के मूल्यों में भिन्नता होती है| कुछ ईंधन अन्य ईंधनों की अपेक्षा सस्ते होते हैं| जिन ईंधनों से आप परिचित हैं, उनकी सूची बनाइए|
यदि आपसे कहा जाए कि गोबर के उपले, कोयला और एलपीजी को जला कर पानी की एक निश्चित मात्रा को उबालें, तो आप कौन से ईंधन को चुनेंगे?
इसका कारण बताइए| आप अपने माता-पिता की मदद ले सकते हैं|
किसी ईंधन के एक किलोग्राम के पूर्ण दहन से प्राप्त ऊष्मा ऊर्जा की मात्रा, उसका ऊष्मीय मान कहलाती है| ईंधन के उष्मीय मान को किलोजूल प्रति किलोग्राम मात्रक द्वारा प्रदर्शित किया जाता है|
लकड़ी, कोयले और पेट्रोल जैसे कार्बन ईंधन, बिना जले कार्बन कण छोड़ते हैं| ये सूक्ष्म कण खतरनाक प्रदूषक होते हैं जो दमा जैसे श्वास रोग उत्पन्न करते हैं| सदियों से लकड़ी का उपयोग घरेलू तथा औद्योगिक ईंधन के रूप में हो रहा था|
परंतु अब इसका स्थान कोयले और एलपीजी जैसे ईंधनों ने ले लिया है|
अभी भी हमारे देश के बहुत से ग्रामीण क्षेत्रों में इंधन के रूप में लकड़ी का उपयोग हो रहा है, क्योंकि वह आसानी से उपलब्ध और सस्ती है|
परंतु लकड़ी को जलाने से बड़ी मात्रा में धुआँ उत्पन्न होता है जो मनुष्यों के लिए हानिकारक है और श्वसन-कष्ट उत्पन्न करता है|
साथ ही, वृक्ष हमें बहुत सी उपयोगी वस्तुएँ उपलब्ध कराते हैं जो ईंधन के रूप में लकड़ी का उपयोग करने पर हमें प्राप्त नहीं हो पातीं|
इसके अतिरिक्त, वृक्षों की कटाई वनोन्मूलन का कारण बनती है जो पर्यावरण के लिए हानिप्रद है, जैसा कि आपने कक्षा सात्वी में पढ़ा है|
इन ईंधनों का अपूर्ण दहन, कार्बन मोनोक्साइड गैस देता है| यह अत्यंत विषैली गैस है| बंद कमरे में कोयला जलाना खतरनाक होता है|
उत्पन्न कार्बन मोनोक्साइड गैस से कमरे में सो रहे व्यक्तियों की मृत्यु भी हो सकती है|
ओह! इसीलिए हमें सलाह दी जाती है कि उस कमरे में कभी न सोएँ जिसमें जलते या सुलगते कोयले की आग हो|
अधिकांश ईंधनों के दहन से पर्यावरण में कार्बन डाइऑक्साइड गैस निकलती है|
वायु में कार्बन डाइऑक्साइड गैस की अधिक मात्रा सम्भवतः विश्व ऊष्णन का कारण बनती है| पृथ्वी के वातावरण के तापमान में वृद्धि विश्व ऊष्णन कहलाती है|
अन्य बातों के साथ-साथ इससे हिमनद पिघलने लगते हैं, जिससे समुद्र में जल-स्तर बढ़ जाता है और तटीय क्षेत्र बाढ़ग्रस्त हो जाते हैं|
ऐसा भी सम्भव है कि निचले स्तर वाले तटीय क्षेत्र स्थायी रूप से जलमग्न हो जाएँ|
कोयले और डीजल के दहन से सल्फर डाइऑक्साइड गैस निकलती है| यह अत्यंत दमघोंटू और संक्षारक गैस है| इसके अतिरिक्त पेट्रोल इंजन नाइट्रोजन के गैसीय ऑक्साइड छोड़ते हैं|
सल्फर और नाइट्रोजन के ऑक्साइड वर्षा जल में घुल जाते हैं तथा अम्ल बनाते हैं| ऐसी वर्षा अम्ल वर्षा कहलाती है जो फसलों, भवनों और मृदा के लिए बहुत हानिकारक होती है|
मोटर वाहनों में ईंधन के रूप में डीजल और पेट्रोल का स्थान अब सीएनजी ले रही है, क्योंकि सीएनजी सल्फर और नाइट्रोजन के ऑक्साइडों का उत्पादन अल्प मात्रा में करती है| सीएनजी एक अधिक स्वच्छ ईंधन है|
जो पदार्थ वायु में जलते हैं, दाह्य कहलाते हैं| दहन के लिए ऑक्सीजन आवश्यक है| दहन के प्रक्रम में ऊष्मा और प्रकाश उत्पन्न होते हैं|
ज्वलन-ताप वह निम्नतम ताप है जिस पर दाह्य पदार्थ आग पकड़ लेता है| ज्वलनशील पदार्थों का ज्वलन ताप बहुत कम होता है|
आग उत्पन्न करने हेतु आवश्यकताओं में से एक या अधिक को हटा कर आग पर नियंत्रण पाया जा सकता है| आग पर नियंत्रण पाने हेतु सामान्यतः जल का प्रयोग किया जाता है|
विद्युत उपकरणों और तेलों में लगी आग को नियंत्रित करने के लिए जल का उपयोग नहीं किया जाता| दहन विभिन्न प्रकार के हैं, जैसे - तीव्र दहन, स्वतः दहन, विस्फोट, आदि|
ज्वाला के तीन भिन्न क्षेत्र होते हैं - अदीप्त क्षेत्र, दीप्त क्षेत्र और ज्योतिहीन क्षेत्र| आदर्श ईंधन सस्ता, आसानी से उपलब्ध, आसानी से जलने वाला और आसानी से वहन योग्य होता है|
इसका ऊष्मीय मान उच्च होता है| यह ऐसी गैसें या अवशेष नहीं छोड़ता जो पर्यावरण को प्रदूषित करते हों|
इंधनों की दक्षता और मूल्य परस्पर भिन्न हो सकते हैं| इंधन दक्षता को ऊष्मीय मान द्वारा प्रदर्शित किया जाता है जिसका मात्रक “किलोजूल प्रति किलोग्राम” होता है|
वायु में कार्बन डाइऑक्साइड की बड़ी हुई मात्रा को विश्व ऊष्णन का कारण बताया जाता है|
कोयले, डीजल और पेट्रोल के दहन से उत्पन्न सल्फर और नाइट्रोजन के ऑक्साइड, अम्ल वर्षा उत्पन्न करते हैं जो फसलों, भवनों और मृदा के लिए हानिकारक होती है|
अपनी कॉलोनी में विभिन्न ईंधनों की उपलब्धता का सर्वेक्षण करिए| उनके मूल्य प्रति किलोग्राम का पता लगाइए और एक सारणीबद्ध चार्ट बनाइए जो दर्शाता हो कि प्रति रुपया आप प्रत्येक ईंधन के कितने किलोग्राम प्राप्त कर सकते हैं|
अपने विद्यालय, निकटवर्ती दुकानों और कारखानों में उपलब्ध अग्निशामक यंत्रों की संख्या, प्रकार और स्थितियों का पता लगाइए| इन स्थानों में आग से निपटने की तैयारी संबंधित एक संक्षिप्त रिपोर्ट लिखिए|
अपने क्षेत्र के सौ घरों का सर्वेंक्षण करिए| ईंधन के रूप में एलपीजी, मिट्टी का तेल, लकड़ी और गोबर के उपले उपयोग में लाने वाले घरों का प्रतिशत ज्ञात करिए|
उन लोगों से बातचीत करिए जो घरों में एलपीजी का उपयोग करते हैं| पता लगाइए कि वे एलपीजी इस्तेमाल करने में क्या सावधानियाँ बरतते हैं|
अग्निशामक यंत्र का एक मॉडल बनाइए : बैकिंग सोडे से भरी एक छोटी प्याली की तली पर एक छोटी मोमबत्ती, एक कुछ लम्बी मोमबत्ती रखिए| दोनों मोमबत्तियाँ जला दीजिए|
अब बेकिंग सोडे से भरी प्लेट में सिरका डालिए| ध्यान रखिए कि मोमबत्तियों पर सिरका नहीं गिरे| झाग उत्पन्न करने वाली अभिक्रिया को देखिए|
वह अपने सहपाठियों के साथ अपने अनुभव बाँटने के लिए बहुत उत्सुक थे|
कक्षा के दूसरे सहपाठी भी अपने-अपने अनुभव बाँटने के लिए अत्यंत उत्सुक थे, क्योंकि उनमें से कुछ भरतपुर अभ्यारण्य भ्रमण करने गए थे|
कुछ ने काजीरंगा राष्ट्रीय उद्यान, लोकचाऊ वन्यजन्तु अभ्यारण्य तथा ग्रेट निकोबार बायोस्फियर रिजर्व, बाघ संरक्षित क्षेत्र इत्यादि के बारे में सुना था|
राष्ट्रीय उद्यानों, वन्यजंतु अभ्यारण्यों एवं जैवमण्डल संरक्षित क्षेत्रों को बनाने का क्या उद्देश्य है? हमारी पृथ्वी पर नाना प्रकार के पौधे एवं जंतु पाए जाते हैं|
ये मानवजाति के अस्तित्व एवं भली प्रकार से रहने के लिए आवश्यक होते हैं| आज इन जीवों के अस्तित्व के लिए वनोन्मूलन एक बहुत बड़ा खतरा बन गया है|
हम जानते हैं कि वनोन्मूलन का अर्थ है वनों को समाप्त करने पर प्राप्त भूमि का अन्य कार्यों में उपयोग करना|
वन में वृक्षों की कटाई निम्न उद्देश्यों से की जाती है। कृषि के लिए भूमि प्राप्त करना, सघरों एवं कारखानों का निर्माण , फर्नीचर बनाने अथवा लकड़ी का इंधन के रूप में उपयोग|
दावानल एवं भीषण सूखा भी वनोन्मूलन के कुछ प्राक्रुतिक कारक हैं| अपनी सूची में वनोन्मूलन के अन्य कारणों को लिखिए तथा इन्हें प्राक्रुतिक एवं मानव-निर्मित में वर्गीक्रुत कीजिए|
पहेली एवं बूझो ने वनोन्मूलन के परिणाम याद करने का प्रयास किया| उन्हें स्मरण है कि वनोन्मूलन से पृथ्वी पर ताप एवं प्रदूषण के स्तर में वृद्धि होती है|
इससे वायुमण्डल में कार्बन डाइऑक्साइड का स्तर बढ़ता है| भौम जल स्तर का भी निम्नीकरण हो जाता है| उन्हें पता है कि वनोन्मूलन से प्राक्रुतिक संतुलन भी प्रभावित होता है|
इसके अतिरिक्त बाढ़ तथा सूखे जैसी प्राक्रुतिक आपदाओं की संभावनाएँ बढ़ जाती हैं|
याद कीजिए कि प्रकाश संश्लेषण की प्रक्रिया में पौधों को भोजन बनाने के लिए कार्बन डाइऑक्साइड की आवश्यकता होती है| कम वृक्षों का अर्थ है कार्बन डाइऑक्साइड के उपयोग में कमी आना जिससे वायुमण्डल|
में इसकी मात्रा बढ़ जाती है क्योंकि कार्बन डाइऑक्साइड पृथ्वी द्वारा उत्सर्जित ऊष्मीय विकिरणों का प्रग्रहण कर लेती है| अतः इसकी मात्रा में वृद्धि के परिणामस्वरूप विश्व ऊष्णन होता है|
पृथ्वी के ताप में वृद्धि के जलचक्र का संतुलन बिगड़ता है और वर्षा दर में कमी आती है जिसके कारण सूखा पड़ता है| मृदा के गुणों में परिवर्तन आने का मुख्य कारण वनोन्मूलन है|
किसी क्षेत्र की मृदा के भौतिक गुणों पर वृक्षारोपण और वनस्पति का प्रभाव पड़ता है|
इससे मृदा में ह्यूमस की कमी होती है तथा इसकी उर्वरता भी अपेक्षाक्रुत कम होती है| धीरे-धीरे उर्वर-भूमि मरुस्थल में परिवर्तित हो जाती है| इसे मरुस्थलीकरण कहते हैं|
वनोन्मूलन से मृदा की जलधारण क्षमता तथा भूमि की ऊपरी सतह से जल के नीचे की ओर अंतःस्रवण पर भी विपरीत प्रभाव पड़ता है जिसके परिणामस्वरूप बाढ़ आती है|
मृदा के अन्य गुण, जैसे- पोषक तत्व, गठन इत्यादि भी वनोन्मूलन के कारण प्रभावित होते हैं|
इन उत्पादो की सूची बनाइए| यदि हम वृक्षों की निरंतर कटाई करते रहें तो क्या हमें इन उत्पादाे की कमी का सामना करना पड़ेगा| वनोन्मूलन से वन्यप्राणी-जीवन भी प्रभावित होता है| कैसे|
इन कारणों की सूची बना कर अपनी कक्षा में इसकी चर्चा कीजिए| वनोन्मूलन के प्रभाव जानने के पश्चात् पहेली एवं बूझो चिंतित थे|
वे प्रोफेसर अहमद के पास गए तथा उन्होंने पूछा कि वन एवं वन्यप्राणियों को किस प्रकार बचाया जा सकता है?
प्रो. अहमद ने पहेली, बूझो एवं उनके सहपाठियों के लिए जैवमण्डल संरक्षित क्षेत्र के भ्रमण का आयोजन किया| इसके लिए उन्होंने पचमढ़ी जैवमण्डलीय संरक्षित नामक क्षेत्र को चुना|
वे जानते हैं कि इस क्षेत्र के पौधे एवं जंतु ऊपरी हिमालय की श्रृंखलाओं एवं निचले पश्चिमी घाट के समान हैं| प्रो. अहमद का विश्वास है कि इस क्षेत्र की जैव-विविधता अनूठी है|
उन्होंने वन कर्मचारी श्री माधवजी से जैवमण्डलीय संरक्षित क्षेत्र में बच्चों का मार्गनिर्देशन करने का अनुरोध किया|
उन्होंने बताया कि जैविक महत्त्व के क्षेत्रों का संरक्षण हमारी राष्ट्रीय परम्परा का एक भाग है| जैवमण्डल पृथ्वी का वह भाग है जिसमें सजीव पाए जाते हैं अथवा जो जीवनयापन के योग्य है|
जैव विविधता का अर्थ है पृथ्वी पर पाए जाने वाले विभिन्न जीवों की प्रजातियाँ, उनके पारस्परिक संबंध एवं पर्यावरण से उनका संबंध|
माधवजी ने बच्चों को समझाया कि हमारे व्यक्तिगत प्रयासों एवं समाज के प्रयासों के अतिरिक्त सरकारी एजेंसियाँ भी वनों एवं वन्यजंतुओं की सुरक्षा हेतु कार्यरत हैं| सरकार उनकी सुरक्षा और संरक्षण हेतु नियम, विधियाँ और नीतियाँ बनाती है|
वन्यजंतु अभ्यारण्य, राष्ट्रीय उद्यान, जैवमण्डल संरक्षित क्षेत्र इत्यादि पौधों और जंतुओं के लिए संरक्षित एवं सुरक्षित क्षेत्र हैं|
वनस्पतिजात और प्राणिजात और उनके आवासों के संरक्षण हेतु संरक्षित क्षेत्र चिह्नित किए गए जिन्हें वन्यजीव अभ्यारण्य, राष्ट्रीय उद्यान और जैवमण्डल आरक्षित क्षेत्र कहते हैं|
वृक्षारोपण, क्रुषि, चारागाह, वृक्षों की कटाई, शिकार, खाल प्राप्त करने हेतु शिकार इन क्षेत्रों में निषिद्ध हैं :|
वन्यजीव अभ्यारण्य : वह क्षेत्र जहाँ जंतु एवं उनके आवास किसी भी प्रकार के विक्षोभ से सुरक्षित रहते हैं|
राष्ट्रीय उद्यान : वन्य जंतुओं के लिए आरक्षित क्षेत्र जहाँ वह स्वतंत्र रूप से आवास एवं प्राक्रुतिक संसाधनों का उपयोग कर सकते हैं|
जैवमण्डल आरक्षित क्षेत्र : वन्य जीवन, पौधों और जंतु संसाधनों और उस क्षेत्र के आदिवासियों के पारंपरिक ढंग से जीवनयापन हेतु विशाल संरक्षित क्षेत्र|
अपने जिले, प्रदेश एवं देश के राष्ट्रीय उद्यानों, वन्यजन्तु अभ्यारण्यों एवं जैवमण्डल आरक्षित क्षेत्रों की संख्या ज्ञात कीजिए|
इन क्षेत्रों को अपने प्रदेश एवं भारत के रेखाचित्र में भी दर्शाइए| प्रो. अहमद एवं माधवजी के साथ बच्चों ने जैवमण्डल आरक्षित क्षेत्र में प्रवेश किया|
माधवजी ने समझाया कि जैव विविधता के संरक्षण के उद्देश्य से जैवमण्डल आरक्षित क्षेत्र बनाए गए हैं|
जैसाकि आप जानते ही हैं, जैव विविधता का अर्थ है किसी क्षेत्र विशेष में पाए जाने वाले सभी पौधों, जंतुओं और सूक्ष्मजीवों की विभिन्न प्रजातियाँ|
किसी क्षेत्र का जैवमण्डल आरक्षित क्षेत्र उस क्षेत्र की जैव विविधता एवं संस्कृति को बनाए रखने में सहायक होता है| किसी जैवमण्डल आरक्षित क्षेत्र के अंतर्गत अन्य संरक्षित क्षेत्र भी हो सकते हैं|
पचमढी जैवमण्डल आरक्षित क्षेत्र में सतपुड़ा नामक एक राष्ट्रीय उद्यान तथा बोरी एवं पचमढ़ी नामक दो वन्यजंतु अभ्यारण्य आते हैं|
आपके अपने क्षेत्र में जैव विविधता को विक्षोभित करने वाले कारकों की सूची बनाइए|
इनमें से कुछ क्रियाकलाप अनजाने में ही जैव विविधता में विक्षोभ उत्पन्न कर सकते हैं| मनुष्य की इन गतिविधियों की सूची बनाइए| इन्हें कैसे रोका जा सकता है|
अपनी कक्षा में इसकी चर्चा कीजिए तथा इसकी संक्षिप्त रिपोर्ट अपनी कॉपी में नोट कीजिए| पहेली ने अचानक एक खरगोश देखा और उसे पकड़ने का प्रयास किया| वह उसके पीछे दौड़ने लगी|
प्रो. अहमद ने उसे रोका| उन्होंने समझाया कि जंतु अपने आवास में प्रसन्न रहते हैं| हमें उनको परेशान नहीं करना चाहिए| माधवजी ने समझाया कि कुछ जंतु एवं पौधे एक क्षेत्र विशेष में पाए जाते हैं|
किसी विशेष क्षेत्र में पाए जाने वाले पेड़-पौधे उस क्षेत्र के ‘वनस्पतिजात’ एवं जीव-जंतु ‘प्राणिजात’ कहलाते हैं|
बच्चों ने भ्रमण करते समय जैवमण्डल आरक्षित क्षेत्र की हरियाली संपदा की प्रशंसा की| वे लंबे-लंबे सागौन के वृक्षों एवं वन्य प्राणियों को देखकर प्रसन्न थे|
साल, सागौन, आम, जामुन, सिल्वर फर्न, अर्जुन इत्यादि वनस्पतिजात हैं तथा चिंकारा, नील गाय, बाकिॅंग हिरण, चीतल, तेंदुआ, जंगली कुत्ता, भेड़िया इत्यादि पचमढ़ी जैवमण्डल आरक्षित क्षेत्र के प्राणिजात हैं |
अपने स्थानीय क्षेत्र के वनस्पतिजात और प्राणिजात की पहचान कर उनकी सूची बनाइए| बच्चे शीघ्र ही शांतिपूर्वक गहरे वन में प्रविष्ट हो गए| बच्चे एक विशालकाय गिलहरी को देखकर अचंभित रह गए|
इस गिलहरी की एक लम्बी फरदार पूँछ है| वे इसके विषय में जानने के लिए बहुत उत्सुक हैं|
माधवजी ने बताया कि इसे विशाल गिलहरी कहते हैं और यह यहाँ की विशेष क्षेत्री स्पीशीज़ है|
पौधों एवं जन्तुओं की वह स्पीशीज़ जो किसी विशेष क्षेत्र में विशिष्ट रूप से पाई जाती है उसे विशेष क्षेत्री स्पीशीज़ कहते हैं|
ये किसी अन्य क्षेत्र में प्राकृतिक रूप से नहीं पाई जाती| किसी विशेष प्रकार का पौधा या जन्तु किसी विशेष क्षेत्र, राज्य अथवा देश की विशेष क्षेत्री हो सकते हैं|
माधवजी ने पचमढ़ी जैवमण्डल आरक्षित क्षेत्र में स्थित साल और जंगली आम के पेड़ को| मैंने सुना है कि कुछ विशेष क्षेत्री स्पीशीज़ विलुप्त हो सकती हैं| क्या यह सच है|
दिखाकर विशेष क्षेत्री वनस्पति जगत का उदाहरण दिया| विसन, भारतीय विशाल गिलहरी तथा उड़नेवाली गिलहरी इस क्षेत्र के विशेष क्षेत्री प्राणी हैं|
प्रो. अहमद ने बताया कि इनके आवास के नष्ट होने, बढ़ती हुई जनसंख्या एवं नयी स्पीशीज़ के प्रवेश से विशेष क्षेत्री स्पीशीज़ के प्राक्रुतिक आवास पर प्रभाव पड़ सकता है तथा इनके अस्तित्व को भी खतरा हो सकता है|
इसका अर्थ है कि एक जाति के सदस्य केवल अपनी जाति के सदस्यों के साथ, अन्य जाति के सदस्यों को छोड़कर, जननक्षम संतान उत्पन्न कर सकते हैं|
एक जाति के सदस्यों में सामान्य लक्षण पाये जाते हैं| जिस क्षेत्र में आप रहते हैं वहाँ के विशेष क्षेत्री पौधों और जंतुओं का पता लगाइए| शीघ्र ही पहेली ने एक बोर्ड देखा जिस पर लिखा हुआ था ‘पचमढ़ी वन्यप्राणी अभ्यारण्य’|
प्रोफेसर अहमद ने बताया कि आरक्षित वनों की तरह ही कुछ ऐसे क्षेत्र हैं जहाँ वन्यप्राणी सुरक्षित एवं संरक्षित रहते हैं, इन्हें वन्यप्राणी अभ्यारण्य कहते हैं|
माधवजी पुनः बताते हैं, कि अभ्यारण्य वह स्थान हैं जहाँ प्राणियों अथवा जंतुओं को मारना या शिकार करना अथवा पकड़ना पूर्णतः निषिद्ध एवं दंडनीय अपराध है|
कुछ महत्वपूर्ण संकटापन्न वन्य जंतु जैसे कि - काले हिरण, श्वेत आँखों वाले हिरण, हाथी, सुनहरी बिल्ली, गुलाबी सिर वाली बतख, घड़ियाल, कच्छ-मगरमच्छ, अजगर, गेंडा इत्यादि हमारे वन्यप्राणी अभ्यारण्यों में सुरक्षित एवं संरक्षित हैं|
भारतीय अभ्यारण्यों में अनूठे दृश्यभूमि, बड़े समतल वन, पहाड़ी वन तथा बड़ी नदियों के डेल्टा की झाड़ी भूमि अथवा बुशलैंड हैं|
यह अफसोस की बात है कि संरक्षित वन भी जीवों के लिए सुरक्षित नहीं रहे क्योंकि इनके आस-पास के क्षेत्रों में रहने वाले लोग उनका अतिक्रमण करके उन्हें नष्ट कर देते हैं| बच्चों को प्राणी उद्यान भ्रमण की यादें ताज़ा करने को कहा जाता है|
उन्हें स्मरण है कि प्राणी उद्यान भी वह क्षेत्र हैं जहाँ हम प्राणियों का संरक्षण करते हैं| चिड़ियाघर और वन्यप्राणी अभ्यारण्य में क्या अंतर है|
चिड़ियाघर का भ्रमण कीजिए| वहाँ के प्राणियों को किन परिस्थितियों में रखा गया है| इसका प्रेक्षण कीजिए|
क्या वे जन्तुओं के जीवन के लिए उपयुक्त हैं ? क्या जन्तु प्राकृतिक आवास की अपेक्षा कृत्रिम आवास में रह सकते हैं?
आपके विचार में जंतु चिड़ियाघर में अधिक आराम से हैं अथवा प्राक्रुतिक आवास में| सड़क के किनारे एक और बोर्ड लगा था जिस पर लिखा था ‘सतपुड़ा राष्ट्रीय उद्यान’|
बच्चे अब वहाँ जाने के लिए उत्सुक थे| माधवजी ने उन्हें बताया कि यह विशाल आरक्षित क्षेत्र है तथा पर्यावरण के संपूर्ण संघटकों का संरक्षण करने में पर्याप्त है|
इन्हें राष्ट्रीय उद्यान कहते हैं| यह वनस्पतिजात, प्राणीजात, दृश्यभूमि तथा ऐतिहासिक वस्तुओं का संरक्षण करते हैं|
सतपुड़ा राष्ट्रीय उद्यान भारत का प्रथम आरक्षित वन है| सर्वोत्तम किस्म की टीक इस वन में मिलती है| सतपुड़ा राष्ट्रीय उद्यान की चट्टानाे में आवास भी स्थित है|
यह इन वनों में मनुष्य की गतिविधियों के प्रागैतिहासिक प्रमाण हैं जिससे हमें आदिमानव के जीवनयापन के बारे में पता चलता है|
चट्टानों के इन मानव आवासों में कुछ पेंटिंग कलाकृतियाँ भी मिलती हैं| पचमढ़ी जैवमण्डल संरक्षित क्षेत्र में पचपन चट्टान चट्टान आवास की पहचान की जा चुकी है|
जंतु एवं मनुष्य को इन कलाक्रुतियों में लड़ते हुए, शिकार, नृत्य एवं वाद्ययंत्रों को बजाते हुए दर्शाया गया है| आज भी अनेक आदिवासी जंगल में रहते हैं|
जैसे बच्चे आगे बढ़े, उन्हें एक बोर्ड दिखाई दिया जिस पर लिखा था ‘सतपुड़ा बाघ आरक्षित क्षेत्र|
’ माधवजी बताते हैं कि हमारी सरकार ने बाघों के संरक्षण हेतु प्रोजेक्ट टाइगर अथवा ‘बाघ परियोजना’ लागू की|
इस परियोजना का उद्देश्य अपने देश में बाघों की उत्तरजीविता एवं संवर्धन करना था| क्या इस वन में बाघ अभी भी पाए जाते हैं ? मुझे उम्मीद है कि मैं बाघ देख सकता हूँ|
बाघ उन स्पीशीज़ में से एक हैं जो धीरे-धीरे हमारे वनों से विलुप्त होते जा रहे हैं|
परन्तु सतपुड़ा आरक्षित क्षेत्र में बाघों की संख्या में वृद्धि हो रही है अतः यह संरक्षण का अनूठा उदाहरण है|
किसी समय शेर, हाथी, जंगली भैंसे तथा बारहसिंघा भी सतपुड़ा राष्ट्रीय उद्यान में पाए जाते थे|
वे जंतु जिनकी संख्या एक निर्धारित स्तर से कम होती जा रही है और वे विलुप्त हो सकते हैं ‘संकटापन्न जंतु’ कहलाते हैं|
बूझो को डायनासोर के विषय में याद दिलाया गया जो लाखों वर्ष पूर्व विलुप्त हो चुके थे|
कुछ जीवों के प्राक्रुतिक आवास में व्यवधान होने से उनके अस्तित्व को खतरा पैदा हो गया है|
प्रो.फेसर अहमद ने बताया कि पौधों और जंतुओं के संरक्षण के उद्देश्य से सभी राष्ट्रीय उद्यानों में कड़े नियम लागू किए जाते हैं|
माधवजी पहेली को बताते हैं कि बड़े जंतुओं की अपेक्षा छोटे प्राणियों के विलुप्त होने की संभावना कहीं अधिक है|
अक्सर हम साँप, मेंढक, छिपकली, चमगादड़ तथा उल्लू इत्यादि को निर्दयता से मार डालते हैं और पारितंत्र में उनके महत्त्व के विषय में सोचते भी नहीं हैं| उनको मारकर हम स्वयं को हानि पहुँचा रहे हैं|
किसी क्षेत्र के सभी पौधे, प्राणी एवं सूक्ष्मजीव अजैव घटकों जैसे जलवायु, भूमि , नदी, डेल्टा इत्यादि संयुक्त रूप से किसी पारितंत्र का निर्माण करते हैं|
क्या केवल बड़े जंतुओं को ही विलुप्त होने का खतरा है| मुझे आश्चर्य होगा यदि संकटापन्न स्पीशीज़ का कोई रिकार्ड भी हो|
पौधों, जंतुओं और अन्य स्पीशीज़ के लिए अलग-अलग रेड डाटा पुस्तकें हैं|
माधवजी के निर्देशन में भ्रमण-पार्टी गहरे वन में प्रवेश करती है| वह तवा संरक्षित क्षेत्र में कुछ समय आराम करते हैं|
पहेली ने नदी के समीप कुछ पक्षी देखे| माधवजी बताते हैं कि यह प्रवासी पक्षी हैं| ये पक्षी संसार के अन्य भागों से उड़कर यहाँ आए हैं|
जलवायु में परिवर्तन के कारण प्रवासी पक्षी प्रत्येक वर्ष सुदूर क्षेत्रों से एक निश्चित समय पर उड़ कर आते हैं|
वह यहाँ अंड देने के लिए आते हैं क्योंकि उनके मूल आवास में बहुत अधिक शीत के कारण वह स्थान उस समय जीवनयापन हेतु अनुकूल नहीं होता|
क्या होगा? जब हमारे पास लकड़ी ही नहीं बचेगी| क्या लकड़ी का कोई विकल्प उपलब्ध है?
मैं जानती हूँ कि कागज़ एक महत्वपूर्ण उत्पाद है जो हमें वनों से प्राप्त होता है| मुझे आश्चर्य है यदि कागज़ का कोई और विकल्प उपलब्ध हो!|
प्रोफेसर अहमद बच्चों का ध्यान वनोन्मूलन के एक और कारण की ओर आकर्षित करते हैं|
वह उन्हें बताते हैं कि {१}{एक} टन कागज़ प्राप्त करने के लिए पूर्णरूपेण विकसित {१७}{सत्रह} वृक्षों को काटा जाता है| अतः हमें कागज़ की बचत करनी चाहिए|
प्रोफेसर अहमद यह भी बताते हैं कि उपयोग के लिए कागज़ का पांच से सात बार तक पुनः चक्रण किया जा सकता है|
यदि कोई छात्र दिन में मात्र एक कागज़ की बचत करता है तो हम एक वर्ष में अनेक वृक्ष बचा सकते हैं| हमें कागज़ की बचत करनी चाहिए, इसका पुनः उपयोग एवं पुनः चक्रण करना चाहिए|
इसके द्वारा हम न केवल वृक्षों को बचाएँगे वरन् कागज़ उत्पादन के उपयोग में आने वाले जल एवं ऊर्जा की बचत भी कर सकते हैं|
इसी के साथ-साथ कागज़ उत्पादन के उपयोग में आने वाले हानिकारक रसायनों में भी कमी आएगी| क्या वनोन्मूलन का कोई स्थायी हल है| प्रो. अहमद का सुझाव है कि वनोन्मूलन का उत्तर पुनर्वनरोपण है|
पुनर्वनरोपण में काटे गए वृक्षों की कमी पूरी करने के उद्देश्य से नए वृक्षों का रोपण करना है|
प्राक्रुतिक पुनर्वनरोपण में मानव गतिविधियों का कोई स्थान नहीं है| हम अपने वनों को अब तक बहुत अधिक नष्ट कर चुके हैं|
यदि हमें अगली पीढ़ी के लिए हरी संपदा बनाए रखनी है तो अधिक वृक्षारोपण ही एकमात्र विकल्प है|
प्रो. अहमद ने उन्हें बताया कि भारत वन अधिनियम है| इस अधिनियम का उद्देश्य प्राक्रुतिक वनों का परिरक्षण और संरक्षण करना है साथ ही साथ ऐसे उपाय भी करना जिससे वन में और उसके समीप रहने वाले लोगों की आधारभूत आवश्यकताओं की पूर्ति हो सके|
कुछ समय विश्राम करने के पश्चात् माधवजी ने बच्चों को वापस चलने को कहा क्योंकि सूर्यास्त के पश्चात् वन में रुकना ठीक नहीं है|
वापस आने के बाद प्रोफेसर अहमद एवं बच्चों ने इस उल्लासपूर्ण अनुभव के लिए माधवजी का आभार व्यक्त किया|
वन्यप्राणी अभ्यारण्य, राष्ट्रीय उद्यान एवं जैवमण्डल आरक्षित क्षेत्र ऐसे नाम हैं जो वन एवं वन्यप्राणियों का संरक्षण एवं परिरक्षण हेतु बने हैं|
जैव विविधता का अर्थ है किसी विशिष्ट क्षेत्र में पाए जाने वाले सजीवों की विभिन्न किस्में|
किसी क्षेत्र के सभी पौधे, एवं जन्तु उस क्षेत्र के वनस्पतिजात और प्राणिजात से जाने जाते हैं|
विशेष क्षेत्री स्पीशीज़ किसी क्षेत्र विशेष में ही पाई जाती हैं| संकटापन्न स्पीशीज़ वह स्पीशीज़ हैं जो विलुप्त होने के कगार पर हैं| रेड डाटा पुस्तक में संकटापन्न स्पीशीज़ का रिकार्ड रहता है|
प्रवास वह परिघटना है जिसमें किसी स्पीशीज़ का अपने आवास से किसी अन्य आवास में हर वर्ष की विशेष अवधि में, विशेषकर प्रजनन हेतु चलन होता है|
हमें वृक्ष, ऊर्जा और पानी की बचत करने के लिए, कागज़ की बचत, उसका पुनः उपयोग और पुनः चक्रण करना चाहिए|
पुनर्वनरोपण, नष्ट किए गए वनों को पुनस्थापित करने के लिए रोपण करना है| कर्नाटक सरकार ने ‘प्रोजेक्ट हाथी’ नामक परियोजना राज्य में एशियन हाथी की सुरक्षा हेतु प्रारम्भ की है|
इस विषय में जानकारी प्राप्त कीजिए तथा अन्य संकटापन्न स्पीशीज़ के संरक्षण हेतु चलाई गई अन्य परियोजनाओं की जानकारी प्राप्त कीजिए|
विश्व में जंगली बाघों की आधी से अधिक संख्या भारत में पाई जाती है, इसी प्रकार पैसठ प्रतिशत एशियन हाथी, पचास प्रतिशत एक सींग वाले गेंडे एवं सौ प्रतिशत एशियन शेर भारत में ही पाए जाते हैं|
विश्व के बारह बड़े जैव विविधता वाले देशों में भारत का छठा स्थान है| विश्व के चौंतीस जैव विविधता तप्तस्थलों में से दो भारत में स्थित हैं|
यह हैं पूर्वी हिमालय और पश्चिमी घाट| यह क्षेत्र जैव विविधता से बहुत धनी हैं|
आज वन्यप्राणियों को सबसे अधिक खतरा अतिक्रमण से उनके आवास नष्ट होने का है| भारत में विश्व की संकटापन्न स्पीशीज़ की संख्या एक सौ बहत्तर है जो विश्व की संकटापन्न स्पीशीज़ का दो दशमलव नौ है|
पूर्वी हिमालय के तप्तस्थल में पशु और पौधों की स्पीशीज़ को शामिल करते हुए लगभग {१६३}{एक सौ तिरेसठ} वैश्विक सकंटापन्न स्पीशीज़ हैं|
भारत में एशिया की कुछ दुर्लभ प्रजातियाँ जैसे कि बंगाल लोमड़ी, संगमरमरी बिल्ली, एशियाटिक शेर, भारतीय हाथी, एशियन जंगली गधा, भारतीय गेंडा, गौर, जंगली एशियाटिक जल भैंसा इत्यादि पाई जाती हैं|
अधिक जानकारी के लिए आप इनसे संपर्क कर सकते हैं-| आप पहले ही पढ़ चुके हैं कि हमारे आस-पास की वस्तुएँ या तो सजीव हैं अथवा निर्जीव|
साथ ही आपको यह भी याद होगा कि सभी सजीव कुछ मूलभूत कार्य संपादित करते हैं| क्या आप इन कार्यों की सूची बना सकते हैं|
विभिन्न अंगों के समूह विभिन्न कार्य करते हैं जो आपके द्वारा सूचीबद्ध किए गए हैं| इस अध्याय में आप अंगों की संरचनात्मक मूलभूत इकाई के विषय में पढ़ेंगे जिसे कोशिका कहते हैं|
कोशिकाओं की तुलना हम ईंटों से कर सकते हैं| जिस प्रकार विभिन्न ईंटों को जोड़ कर भवन का निर्माण किया जाता है; उसी प्रकार विभिन्न कोशिकाएँ एक दूसरे से जुड़कर प्रत्येक सजीव के शरीर का निर्माण करती हैं|
रॉबर्ट हुक ने सोलह सौ पैसठ में कॉर्क के स्लाइस का सामान्य आवर्धक यंत्र की सहायता से अध्ययन किया| कॉर्क पेड़ की छाल का एक भाग है|
उन्होंने कॉर्क की पतली स्लाइस ली और उसका सूक्ष्मदर्शी की सहायता से अध्ययन किया| उन्होंने कॉर्क की स्लाइस में अनेक कोष्ठयुक्त अथवा विभाजित बक्से देखे |
ये बक्से मधुमक्खी के छत्ते के समान दिखाई दिए| उन्होंने यह भी देखा कि एक कोष्ठ अथवा बॉक्स दूसरे से एक दीवार अथवा विभाजन पट्टी द्वारा अलग है|
हुक ने प्रत्येक कोष्ठ को ‘कोशिका’ का नाम दिया| हुक द्वारा देखी गई यह बक्सेनुमा संरचनाएँ वास्तव में मृत कोशिकाएँ थीं|
सजीवों की जीवित कोशिकाओं को संवर्धित सूक्ष्मदर्शी की खोज के बाद ही देखा जा सका|
रॉबर्ट हुक के प्रेक्षण के लगभग डेड सौ पचास वर्षों बाद तक भी कोशिका के विषय में बहुत कम जानकारी थी|